
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                                         

ŞTIINŢĂ, TINERET ŞI SPORT                                                                                   

Bucureşti, 22 iunie 2006                                                                                                      
Nr. 29/79

RAPORT

asupra proiectului de Lege privind  înfiinţarea centrelor de informare şi consultanţă pentru tineret
(PL-x 170/ 2006)
1. În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr. PL-x 170/15 martie 2006, Comisia pentru învăţământ, ştiinţă, tineret şi sport a Camerei Deputaţilor a primit, spre dezbatere şi avizare, în fond, în procedură de urgenţă, proiectul de Lege privind  înfiinţarea centrelor de informare şi consultanţă pentru tineret (PL-x 170/ 2006).
           La întocmirea raportului, Comisia a avut în vedere avizele primite de la Comisia pentru administraţie publică, amenajarea teritoriului şi echilibru ecologic, Comisia pentru egalitatea de şanse între femei şi bărbaţi şi Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului.


Prezenta propunere legislativă doreşte să statueze cadrul normativ necesar înfiinţării unor centre de informare şi consultanţă pentru tineret în subordinea Autorităţii Naţionale pentru Tineret, scopul fiind acela de a facilita accesul tinerilor la categoriile de informaţii de interes pentru aceştia.

         2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La lucrările Comisiei au fost prezenţi un număr de  25 deputaţi, din totalul de 27 membri ai Comisiei. 

La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Borbely Karoly, preşedintele Autorităţii Naţionale pentru Tineret; domnul deputat Antal Arpad, în calitate de iniţiator. 

4. Proiectul de Lege a fost adoptat de Senat în şedinţa din 9 martie 2006.


Conform art. 75 alin.(1) şi (3) din Constituţia României, republicată, Camera Deputaţilor este Cameră decizională.


5. În urma dezbaterii, în şedinţa din 31 mai 2006, Comisia, cu unanimitatea voturilor celor prezenţi, propune Plenului adoptarea proiectului de Lege, cu amendamentele din Anexă.


PREŞEDINTE 







SECRETAR 


     Lia Olguţa Vasilescu                                                                    Nicolae Bănicioiu         















Consilier 











        


          Ioan Voica

















Anexă

I.   AMENDAMENTE ADMISE

	Nr. crt.
	Text iniţial


	Text propus  de Comisie

 (Autorul amendamentului)
	Motivare

	1.
	Titlul Legii: Lege privind înfiinţarea centrelor de informare şi consultanţă pentru tineri
	Titlul Legii: Lege privind înfiinţarea centrelor de informare şi consiliere pentru tineri

Autor: Comisia
	Pentru o definire mai precisă a obiectului de activitate.

	2.
	Art. 1. - (1) Se înfiinţează în cadrul Autorităţii Naţionale pentru Tineret, în subordinea direcţiilor judeţene de tineret, respectiv a municipiului Bucureşti, centre de informare şi consultanţă pentru tineri.

(2)     Centrele de informare şi consultanţă pentru tineri au ca atribuţii informarea, consilierea şi consultanţa acordată tinerilor în domenii de interes specifice.

(3)     Centrele de informare şi consultanţă pentru tineri vor fi înfiinţate în municipii reşedinţă de judeţ, precum şi în alte localităţi, dacă se consideră necesar.
	Art. 1. - (1) Se înfiinţează în cadrul Autorităţii Naţionale pentru Tineret, în subordinea direcţiilor judeţene de tineret, respectiv a municipiului Bucureşti, centre de informare şi consiliere pentru tineri, pentru categoria de vârstă 14-35 de ani.

Autor: Comisia.
(2)     Centrele de informare şi consiliere pentru tineri au ca atribuţii informarea, consilierea şi consultanţa acordată tinerilor în domenii de interes specifice.

(3)     Centrele de informare şi consiliere pentru tineri vor fi înfiinţate în municipii reşedinţă de judeţ, precum şi în alte localităţi, dacă se consideră necesar.
	Pentru corelarea cu prevederile altor acte normative în vigoare.

Pentru corelarea cu titlul legii.

Pentru corelarea cu titlul legii.

Pentru corectitudinea exprimării.



	3.
	Art. 2. - În cadrul activităţii de consultanţă, centrele de informare şi consultanţă pentru tineri pot apela la colaboratori externi pentru furnizarea de expertiză specifică.

---

---
	Art. 2. (1) - În cadrul activităţii de consiliere, centrele de informare şi consiliere pentru tineri pot apela la colaboratori externi pentru furnizarea de expertiză specifică.

                Autor: Comisia.

(2) Distribuirea informaţiilor de interes general se poate face prin intermediul mass-media, pliantelor, caietelor de programe, materialelor de reclamă.
Autor: Comisia.

(3)    Pentru asigurarea obţinerii de informaţii de interes specific, în cadrul centrelor de informare şi consiliere pentru tineri, se asigură acces gratuit la Internet.
Autor : Comisia.
	Pentru corelarea cu titlul legii.

Pentru explicitarea modalităţii de distribuire a informaţiei.

Pentru explicitarea modalităţii de distribuire a informaţiei.



	4.
	Art. 3. - Serviciile oferite de centrele de informare şi consultanţă pentru tineri sunt gratuite şi accesibile.
	Art. 3. - Serviciile oferite de centrele de informare şi consiliere pentru tineri sunt gratuite şi accesibile, cu respectarea principiului nediscriminării.

                 Autor: Comisia.


	Pentru corelarea cu titlul legii.

Pentru un plus de conciziune.

	5.
	Art. 4. - Serviciile oferite de centrele de informare şi consultanţă pentru tineri vor asigura confidenţialitatea datelor cu caracter personal.


	Art. 4. - Serviciile oferite de centrele de informare şi consiliere pentru tineri asigură confidenţialitatea datelor cu caracter personal.

Autor: Comisia.
	Pentru corelarea cu titlul legii.

	6.
	Art. 5. – Spaţiile necesare desfăşurării activităţii centrelor de informare şi consultanţă pentru tineri vor fi asigurate de consiliile locale, în condiţiile legii.
	Art. 5. - Autorităţile administraţiei publice locale pun la dispoziţia centrelor de informare şi consiliere pentru tineri spaţii adecvate desfăşurării activităţii.
Autor : Comisia.
	Pentru respectarea rigorilor de tehnică legislativă. 

Pentru corelarea cu titlul legii.



	7.
	Art. 6. - (1) Centrele de informare şi consultanţă pentru tineri vor elabora baze de date cu privire la informaţiile de interes pentru tineri, pe care are obligaţia de a le actualiza.

(2) Centrele de informare şi consultanţă pentru tineri vor transmite administraţiei locale şi centrale analize cu privire la problemele cu caracter general cu care se confruntă tinerii.


	Art. 6. - (1) Centrele de informare şi consiliere pentru tineri vor elabora baze de date cu privire la informaţiile de interes pentru tineri, pe care are obligaţia de a le actualiza.

              Autor: Comisia.

(2) Centrele de informare şi consiliere pentru tineri transmit administraţiei publice locale şi centrale analize cu privire la problemele cu caracter general cu care se confruntă tinerii.

Autor : Comisia.


	Pentru corelarea cu titlul legii. 

Pentru respectarea rigorilor de tehnică legislativă.

Pentru corelarea cu titlul legii.



	8.
	Art. 7. - Instituţiile statului vor furniza informaţii necesare bunei funcţionări a centrelor de informare şi consultanţă pentru tineri şi vor colabora în vederea identificării de soluţii, în sensul art. 6, alin.(2).


	Art. 7. - Instituţiile statului furnizează informaţii necesare bunei funcţionări a centrelor de informare şi consiliere pentru tineri şi colaborează în vederea identificării de soluţii, la problemele semnalate potrivit art. 6, alin.(2).

Autor: Comisia.
	Pentru claritatea textului.



	9.
	Art. 8. - Autoritatea Naţională pentru Tineret elaborează Strategia naţională anuală cu privire la informarea şi consilierea tinerilor, strategie ce va fi implementată la nivel local de către direcţiile judeţene pentru tineret, respectiv a municipiului Bucureşti, prin centrele de informare şi consultanţă pentru tineri.
	Art. 8. - Autoritatea Naţională pentru
Tineret are obligaţia de a elabora strategia naţională anuală cu privire la informarea şi consilierea tinerilor, strategie ce va fi implementată la nivel local de către fiecare centru de informare şi consiliere pentru tineri.

                 Autor: Comisia.
	Pentru un plus de conciziune.

Pentru corelarea cu titlul legii.

	10.
	Art. 9. - Organizarea, funcţionarea şi dotarea centrelor de informare şi consultanţă pentru tineri vor fi stabilite prin regulament, elaborat de Autoritatea Naţională pentru Tineret, în termen de 90 de zile de la intrarea în vigoare a prezentei legi.


	Art. 9. - Organizarea, funcţionarea şi dotarea centrelor de informare şi consiliere pentru tineri se stabilesc prin regulament, elaborat de Autoritatea Naţională pentru Tineret, în termen de 90 de zile de la intrarea în vigoare a prezentei legi.

Autor: Comisia.
	Pentru respectarea rigorilor de tehnică legislativă.

	11.
	Art. 10. - Centrele de informare şi consultanţă pentru tineri derulează programe proprii, în colaborare cu instituţiile administraţiei publice locale, şi pot dezvolta colaborări şi parteneriate cu organizaţii neguvernamentale şi alte categorii de parteneri sociali..


	Art. 10. - Centrele de informare şi consiliere pentru tineri derulează programe proprii, specifice zonei în care funcţionează, în colaborare cu instituţiile administraţiei publice locale şi pot dezvolta colaborări şi parteneriate cu organizaţii neguvernamentale şi alte categorii de parteneri sociali.

Autor: Comisia.
	Pentru corectitudinea exprimării. 

Pentru circumscrierea ariei de competenţă.

Pentru corelarea cu titlul legii.

	12.


	Art. 11. – Fondurile necesare înfiinţării, dotării şi funcţionării centrelor de informare şi consultanţă pentru tineri se asigură din bugetul Autorităţii Naţionale pentru Tineret.


	Art. 11. – Fondurile necesare înfiinţării, dotării şi funcţionării centrelor de informare şi consiliere pentru tineri se asigură din bugetul Autorităţii Naţionale pentru Tineret.

Autor: Comisia.
	Pentru corelarea cu titlul legii.

	13.
	---
	         După articolul 11 se introduce un articol nou, art. 12, cu următorul cuprins:

Art. 12. - Prezenta lege intră în vigoare la data de 1 ianuarie 2007.

                   Autor: Comisia.
	Pentru precizarea datei de intrare în vigoare a legii.

